**Formula 1** (skrátene **F1**) oficiálne známa ako **FIA Formula One World Championship**, založená v roku 1950, je označovaná za kráľovskú disciplínu motoristického športu. Spadá pod Medzinárodnú automobilovú federáciu (FIA - Fédération internationale de l'Automobile), ktorá je najvyššou organizačnou zložkou. Slovo "formula" predstavuje súbor pravidiel, ktoré musia všetci účastníci a autá spĺňať. Majstrovstvá sveta F1 pozostávajú zo série pretekov, ktoré sú označované ako Grand Prix (Veľká cena). Súťaží sa na uzavretých tratiach vybudovaných na tieto účely a mestských okruhoch rôznych tvarov a dĺžok. Výsledky pretekov sa sčítavajú a po skončení sezóny určia Majstra sveta medzi pilotmi a držiteľa Pohára konštruktérov. Od roku 1950 sa konajú Majstrovstvá sveta jazdcov a od roku 1958 aj Pohár konštruktérov. Účastníci šampionátu pritom musia byť držiteľmi platnej Superlicencie.

Takzvané monoposty sú jednomiestne na tento účel špeciálne vyrobené pretekárske autá, ktorých technické parametre sa menia vzhľadom na každoročne upravované pravidlá. Ich maximálne rýchlosti prevyšujú 350 km/h a v niektorých zákrutách musia pretekári zvládať preťaženie až 5 g. V priebehu histórie prešli monoposty formuly 1 veľkou evolúciou.

Európa je tradičným operačným centrom formuly 1 a najvýznamnejším reklamným trhom. Taktiež tu sídlia továrne všetkých tímov. Časom si však táto športová disciplína získala popularitu a presadila sa vo všetkých končinách sveta. Súčasný trend je sťahovanie Veľkých cien na východ od starého kontinentu. V záujme Bernieho Ecclestona bolo rozšírenie aktivít smerom na Blízky východ a do Ázie. V USA, kde sa uskutočnilo nespočetné množstvo Veľkých cien, sa formula 1 neteší takej popularite ako v Európe. Motoršport v Spojených štátoch je primárne rozdelený do troch sérií a je silne ovplyvňovaný politickým a komerčným bojom.

Celosvetovo sa formula 1 teší veľkej popularite, o čom svedčí aj 600 miliónov divákov každej Grand Prix. F1 je riadená Medzinárodnou automobilovou federáciou – FIA, so sídlom v Paríži, na Place de la Concorde. Súčasným prezidentom je Mohammed ben Sulayem. Finančné a obchodné toky sú riadené spoločnosťou Formula One Group, ktorá až do roku 2005 spadala pod spoločnosť SLEC Holdings, ktorá predala začiatkom roka 2006 časť akcií CVC Capital Partners. Šport a televízne práva kontroluje Formula One Management a tú ovláda Stefano Domenicali prostredníctvom spoločnosti Liberty media.

Nemecký pilot Michael Schumacher a brit Lewis Hamilton sú najúspešnejší v počte titulov medzi jazdcami (7) a Ferrari získalo najviac pohárov konštruktérov v histórii (16). 

Alfa Romeo 159, s ktorým Juan Manuel Fangio v roku 1951 dosiahol na titul majstra sveta
Korene formuly 1 musíme hľadať v automobilových pretekoch z konca devätnásteho storočia, ktoré od roku 1906 začínajú získavať štatút Grand Prix. S prvými pravidlami v dvadsiatych rokoch je séria premenovaná na *Formule Grand Prix* a v tridsiatych rokoch sa uskutočnilo prvých päť ročníkov európskeho šampionátu, ktorý bol nazvaný *Grandes Epreuves*.

Hneď v prvých povojnových rokoch bola ustanovená formula A, ktorá sa stala základom povojnových pretekov Grand Prix, ktoré zatiaľ nemali štatút majstrovstiev. Niekoľko pretekov bolo zorganizovaných už v období pred druhou svetovou vojnou. Myšlienka zorganizovať majstrovstvá sveta uzrela svetlo sveta v roku 1947. Hneď nasledujúci rok bola formula A premenovaná na formulu 1, prispel k tomu aj fakt, že vznikla nižšia séria formula 2. V roku 1949 sa na kongrese zástupcov usporiadateľov vybralo 7 Grand Prix započítavaných do majstrovstiev sveta. Prvými pretekmi novozaložených majstrovstiev sveta bola Veľká cena Veľkej Británie v roku 1950. V prvých rokoch sa súťažilo o titul majstra sveta medzi pilotmi, až od roku 1958 sa rozdeľujú body aj medzi konštruktérmi.

Národné šampionáty pre automobily F1 sa usporadúvali medzi rokmi 1960 a 1970 v Južnej Afrike a Spojenom kráľovstve. V počiatočných rokoch bol organizovaný celý rad Grand Prix, ktoré sa do majstrovstiev sveta nezapočítavali. Počas 60 ročníkov (1950-2010) sa uskutočnilo 839 Grand Prix a k nim je potrebné pridať ďalších 368 pretekov nezapočítavaných do klasifikácie majstrovstiev sveta v období medzi rokmi 1950 a 1983. Z nich bol v posledných rokoch najznámejším pretekom *Race of Champions* organizovaný v Brands Hatch. Vinou rastúcich nákladov na prevádzku tímov a organizáciu pretekov sa posledné preteky nezapočítané do MS uskutočnil v roku 1983. Počnúc rokom 1984 sú všetky uskutočnené preteky F1 súčasťou majstrovstiev sveta formuly 1. 

V Česku, rovnako ako aj na Slovensku sú preteky Formuly 1 komentované česko-slovenským duom v zostave Josef Král a Štefan Eisele, ktorí sú známi svojim unikátnym projektom EisKing.

Roky formovania (1950 – 1980)
-----------------------------

Stirling Moss s monopostom Lotus–Climax pri Grand Prix Nemecka v roku 1961 na trati Nürburgring
Prvý šampionát formuly 1 bol v znamení nadvlády vozidiel Alfa Romeo a prvým majstrom sveta sa stal Giuseppe Farina s autom Alfa Romeo 158 pred svojimi tímovými kolegami Fangiom a Fagiolim. Bol to práve Fangio, ktorý v nasledujúcom roku získal svoj prvý titul vo vylepšenom modeli Alfa Romeo 159. Ďalšie štyri tituly vybojoval v nasledujúcich šiestich rokoch v rôznych automobiloch: Mercedes-Benz, Maserati a Ferrari. Jeho nadvládu prerušil len Alberto Ascari na Ferrari, ktorý sa stal prvým jazdcom, ktorý dokázal svoj titul obhájiť (1952 a 1953) a je zatiaľ posledným talianskym majstrom sveta. Stirling Moss dokázal zvíťaziť v mnohých Grand Prix, ale nikdy nezískal titul a často sa označuje za nekorunovaného kráľa.

S významnou technickou inováciou prišlo Bugatti, keď v roku 1955 do svojho prototypu Bugatti 251 znovuzaviedlo (po konštrukciách Ferdinanda Porscheho vo firme Auto Union z tridsiatych rokov 20. storočia) umiestnenie motora v strede. Bugatti s motorom v strede sa nepresadilo ale Austrálčan Jack Brabham dokázal úspešnosť tejto koncepcie vozidla, keď ako jediný pilot v histórii, dokázal triumfovať na aute vlastnej konštrukcie. Stal sa majstrom sveta v rokoch 1959 a 1960 keď sa aj podieľal na konštrukcii áut tímu Cooper Car Company a v roku 1966 už ako pilot tímu Brabham, ktorý vlastnil. Od roku 1961 už všetky automobily F1 majú motor umiestnený v strede.

Prvým pilotom britskej národnosti, ktorý získal titul majstra sveta, bol v roku 1958 Mike Hawthorn s monopostom Ferrari, zatiaľ čo automobily Vanwall získali v rovnakom roku ako prvé Pohár konštruktérov. Konštruktérsky génius Colin Chapman, projektant a neskorší zakladateľ stajne Lotus, konštruoval automobily, ktoré dominovali formule 1 v druhej dekáde jej histórie až do začiatku sedemdesiatych rokov. Dal šancu takým pilotom, akými boli Jim Clark, Jackie Stewart, John Surtees, Jack Brabham, Graham Hill či Denny Hulme. V tomto období tiež britskí piloti získali jasnú prevahu v tejto motoristickej disciplíne, keď vyhrali 12 svetových titulov v období medzi rokmi 1962 a 1973.

Mike Hawthorn s Ferrari pri Grand Prix Argentíny v roku 1958
V roku 1962 zaviedol Colin Chapman monokok (puzdro z obloženého ľahkého kovu), ktorý umiestnil do svojho Lotusu 25 namiesto klasického rúrkového rámu. Z hľadiska bezpečnosti sa tak dostal Chapmanov stroj na oveľa vyššiu úroveň. V roku 1968 prišiel Lotus tentoraz s novým sfarbením vozidla, opustil tradičnú zelenú pre britské automobily a predstavil monopost v kombinácii červenej, zlatej a bielej farby svojho sponzora – odštartovala sa tak éra sponzorstva vo formule 1. Koncom šesťdesiatych a začiatkom sedemdesiatych rokov sa zmenil aj vzhľad monopostov a aerodynamika, ktorá až doteraz bola neznámym pojmom, získala na význame. Na autách sa objavili prvé krídelká a aerodynamické elementy.

V roku 1979 vznikla FISA (Fédération Internationale du Sport Automobile) ktorej prezidentom bol Jean-Marie Balestre. Známe boli predovšetkým roky sa tiahnuce spory s konkurenčnou FOCA (Formula One Constructors Association, riadenou Berniem Ecclestonom) o kontrolu nad tokom financií, plynúcich najmä z predaja televíznych práv.

### Zmeny po zákaze preplňovania

Ferrari 054 V10 – motor, ktorý používalo Ferrari v roku 2004
Sezóna 2005 bola tiež koncom éry desaťvalcových motorov v F1. Desaťvalce boli najpoužívanejšou konfiguráciou od zákazu motorov s preplňovaním v roku 1989.

Až do roku 2000 sa v oblasti vývoja motorov často experimentovalo. Najúspešnejšími motormi boli Renault a Ferrari. Renault získal ako dodávateľ motorov pre iné stajne v tomto období celkovo šesťkrát Pohár konštruktérov a päťkrát doviezol pilota k titulu. Navyše v roku 2005 už s vlastným monopostom získal titul medzi jazdcami aj Pohár konštruktérov. Renault išiel vo vývoji ešte ďalej a nasadil desaťvalcový motor s uhlom rozovretia 111° v snahe znížiť ťažisko auta. Takto upravený motor používal vo monoposte R23 v sezóne 2003, ale jeho hlavný súper Ferrari bol úspešnejší s klasickým roztvorením valcov 90°. Renault sa preto v nasledujúcej sezóne vrátil k tradičnejšiemu rozloženiu, a to s uhlom 72°. Ferrari slávilo úspech predovšetkým v rokoch 1999 až 2004, keď získalo šesť pohárov konštruktérov a päť titulov medzi jazdcami.

Do sezóny 2006 nastúpili takmer všetky tímy s osemvalcovými motormi podľa nových pravidiel. Výnimka bola udelená iba tímu Minardi, ktorý nedokázal zabezpečiť dostatok finančných prostriedkov na zaobstaranie motorov V8, a preto mohol používať obmedzené motory V10. Honda sa v roku 2006 predstavila ako nový tím, keď odkúpila tím BAR. Peter Sauber predal svoj tím nemeckému koncernu BMW a stajňu Jordan kúpil ruský podnikateľ Alex Shnaider a tím premenoval na Midland (ešte v priebehu roka bol tím predaný holandskej firme Spyker). Minardi získal Red Bull Racing a stal sa tak prvým majiteľom dvoch stajní, keď spravoval i Toro Rosso.

Aguri Suzuki, japonský pilot F1, kúpil v dražbe zvyšok stajne Arrows, skrachovanej v roku 2002, a založil tím Super Aguri. Sezóna 2007 priniesla ďalšie zmeny. Tou najväčšou bolo zmrazenie vývoja motorov – zákaz experimentov so základnými parametrami motora, ktoré definujú odliatok bloku, kľukový mechanizmus, počet valcov, zdvihový objem, vŕtanie, zdvih atď. Naopak pripúšťa sa vývoj tvaru spaľovacej komory, ventilových rozvodov, sania alebo trysiek na vstrekovanie paliva.

Majstri sveta
-------------

### Podľa sezóny

| Sezóna | Jazdec | Vek | Konštruktér | Pneu | Poleposition | Víťazstvá | Pódiá | Najrýchlejšiekolá | Body | Rozhodujúcepreteky | Bodovýnáskok |
| --- | --- | --- | --- | --- | --- | --- | --- | --- | --- | --- | --- |
| Šasi | Motor |
| 1950 | Taliansko  Giuseppe Farina | 44 | Alfa Romeo | Alfa Romeo | **P**
 | 2 | 3 | 3 | 3 | 30 | 7 / 7 | 3 |
| 1951 | Argentína  Juan Manuel Fangio | 40 | Alfa Romeo | Alfa Romeo | **P**
 | 4 | 3 | 5 | 5 | 31 | 8 / 8 | 6 |
| 1952 | Taliansko  Alberto Ascari | 34 | Ferrari | Ferrari | **F**

---

**P**
 | 5 | 6 | 6 | 6 | 36 | 6 / 8 | 6 |
| 1953 | Taliansko  Alberto Ascari | 35 | Ferrari | Ferrari | **P**
 | 6 | 5 | 5 | 4 | 34,5 | 8 / 9 | 6,5 |
| 1954 | Argentína  Juan Manuel Fangio | 43 | Maserati

---

Mercedes | Maserati

---

Mercedes | **P**

---

**C**
 | 5 | 6 | 7 | 3 | 42 | 7 / 9 | 16,86 |
| 1955 | Argentína  Juan Manuel Fangio | 44 | Mercedes | Mercedes | **C**
 | 3 | 4 | 5 | 3 | 40 | 6 / 7 | 16,5 |
| 1956 | Argentína  Juan Manuel Fangio | 45 | Ferrari | Ferrari | **E** | 6 | 3 | 5 | 4 | 30 | 8 / 8 | 3 |
| 1957 | Argentína  Juan Manuel Fangio | 46 | Maserati | Maserati | **P**
 | 4 | 4 | 6 | 2 | 40 | 6 / 8 | 15 |
| 1958 | Spojené kráľovstvo  Mike Hawthorn | 29 | Ferrari | Ferrari | **E** | 4 | 1 | 7 | 5 | 42 | 11 / 11 | 1 |
| 1959 | Austrália  Jack Brabham | 33 | Cooper | Climax | **D** | 1 | 2 | 5 | 1 | 31 | 9 / 9 | 4 |
| 1960 | Austrália  Jack Brabham | 34 | Cooper | Climax | **D** | 3 | 5 | 5 | 3 | 43 | 8 / 10 | 9 |
| 1961 | USA  Phil Hill | 34 | Ferrari | Ferrari | **D** | 5 | 2 | 6 | 2 | 34 | 7 / 8 | 1 |
| 1962 | Spojené kráľovstvo  Graham Hill | 33 | BRM | BRM | **D** | 1 | 4 | 6 | 3 | 42 | 9 / 9 | 12 |
| 1963 | Spojené kráľovstvo  Jim Clark | 27 | Lotus | Climax | **D** | 7 | 7 | 9 | 6 | 54 | 7 / 10 | 21 |
| 1964 | Spojené kráľovstvo  John Surtees | 30 | Ferrari | Ferrari | **D** | 2 | 2 | 6 | 2 | 40 | 10 / 10 | 1 |
| 1965 | Spojené kráľovstvo  Jim Clark | 29 | Lotus | Climax | **D** | 6 | 6 | 6 | 6 | 54 | 7 / 10 | 14 |
| 1966 | Austrália  Jack Brabham | 40 | Brabham | Repco | **G**
 | 3 | 4 | 5 | 1 | 42 | 7 / 9 | 14 |
| 1967 | Nový Zéland  Denny Hulme | 31 | Brabham | Repco | **G**
 | 0 | 2 | 8 | 2 | 51 | 11 / 11 | 5 |
| 1968 | Spojené kráľovstvo  Graham Hill | 39 | Lotus | Ford | **F**
 | 2 | 3 | 6 | 0 | 48 | 12 / 12 | 12 |
| 1969 | Spojené kráľovstvo  Jackie Stewart | 30 | Matra | Ford | **D** | 2 | 6 | 7 | 5 | 63 | 8 / 11 | 26 |
| 1970 | Rakúsko  Jochen Rindt | 28 | Lotus | Ford | **F**
 | 3 | 5 | 5 | 1 | 45 | 12 / 13 | 5 |
| 1971 | Spojené kráľovstvo  Jackie Stewart | 32 | Tyrrell | Ford | **G**
 | 6 | 6 | 7 | 3 | 62 | 8 / 11 | 29 |
| 1972 | Brazília  Emerson Fittipaldi | 25 | Lotus | Ford | **F**
 | 3 | 5 | 8 | 0 | 61 | 10 / 12 | 16 |
| 1973 | Spojené kráľovstvo  Jackie Stewart | 34 | Tyrrell | Ford | **G**
 | 3 | 5 | 8 | 1 | 71 | 13 / 15 | 16 |
| 1974 | Brazília  Emerson Fittipaldi | 27 | McLaren | Ford | **G**
 | 2 | 3 | 7 | 0 | 55 | 15 / 15 | 3 |
| 1975 | Rakúsko  Niki Lauda | 26 | Ferrari | Ferrari | **G**
 | 9 | 5 | 8 | 2 | 64,5 | 13 / 14 | 19,5 |
| 1976 | Spojené kráľovstvo  James Hunt | 29 | McLaren | Ford | **G**
 | 8 | 6 | 8 | 2 | 69 | 16 / 16 | 1 |
| 1977 | Rakúsko  Niki Lauda | 28 | Ferrari | Ferrari | **G**
 | 2 | 3 | 10 | 3 | 72 | 15 / 17 | 17 |
| 1978 | USA  Mario Andretti | 38 | Lotus | Ford | **G**
 | 8 | 6 | 7 | 3 | 64 | 14 / 16 | 13 |
| 1979 | Juhoafrická únia  Jody Scheckter | 29 | Ferrari | Ferrari | **M**
 | 1 | 3 | 6 | 0 | 51 | 13 / 15 | 4 |
| 1980 | Austrália  Alan Jones | 34 | Williams | Ford | **G**
 | 3 | 5 | 10 | 5 | 67 | 13 / 14 | 13 |
| 1981 | Brazília  Nelson Piquet | 29 | Brabham | Ford | **M**

---

**G**
 | 4 | 3 | 7 | 1 | 50 | 15 / 15 | 1 |
| 1982 | Fínsko  Keke Rosberg | 34 | Williams | Ford | **G**
 | 1 | 1 | 6 | 0 | 44 | 16 / 16 | 5 |
| 1983 | Brazília  Nelson Piquet | 31 | Brabham | BMW | **M**
 | 1 | 3 | 8 | 4 | 59 | 15 / 15 | 2 |
| 1984 | Rakúsko  Niki Lauda | 35 | McLaren | TAG | **M**
 | 0 | 5 | 9 | 5 | 72 | 16 / 16 | 0,5 |
| 1985 | Francúzsko  Alain Prost | 30 | McLaren | TAG | **G**
 | 2 | 5 | 11 | 5 | 73 | 14 / 16 | 20 |
| 1986 | Francúzsko  Alain Prost | 31 | McLaren | TAG | **G**
 | 1 | 4 | 11 | 2 | 72 | 16 / 16 | 2 |
| 1987 | Brazília  Nelson Piquet | 35 | Williams | Honda | **G**
 | 4 | 3 | 11 | 4 | 73 | 15 / 16 | 12 |
| 1988 | Brazília  Ayrton Senna | 28 | McLaren | Honda | **G**
 | 13 | 8 | 11 | 3 | 90 | 15 / 16 | 3 |
| 1989 | Francúzsko  Alain Prost | 34 | McLaren | Honda | **G**
 | 2 | 4 | 11 | 5 | 76 | 15 / 16 | 16 |
| 1990 | Brazília  Ayrton Senna | 30 | McLaren | Honda | **G**
 | 10 | 6 | 11 | 2 | 78 | 15 / 16 | 7 |
| 1991 | Brazília  Ayrton Senna | 31 | McLaren | Honda | **G**
 | 8 | 7 | 12 | 2 | 96 | 15 / 16 | 24 |
| 1992 | Spojené kráľovstvo  Nigel Mansell | 39 | Williams | Renault | **G**
 | 14 | 9 | 12 | 8 | 108 | 11 / 16 | 52 |
| 1993 | Francúzsko  Alain Prost | 38 | Williams | Renault | **G**
 | 13 | 7 | 12 | 6 | 99 | 14 / 16 | 26 |
| 1994 | Nemecko  Michael Schumacher | 25 | Benetton | Ford | **G**
 | 6 | 8 | 10 | 8 | 92 | 16 / 16 | 1 |
| 1995 | Nemecko  Michael Schumacher | 26 | Benetton | Renault | **G**
 | 4 | 9 | 11 | 8 | 102 | 15 / 17 | 33 |
| 1996 | Francúzsko  Damon Hill | 36 | Williams | Renault | **G**
 | 9 | 8 | 10 | 5 | 97 | 16 / 16 | 19 |
| 1997 | Kanada  Jacques Villeneuve | 26 | Williams | Renault | **G**
 | 10 | 7 | 8 | 3 | 81 | 17 / 17 | 39 |
| 1998 | Fínsko  Mika Häkkinen | 30 | McLaren | Mercedes | **B**
 | 9 | 8 | 11 | 6 | 100 | 16 / 16 | 14 |
| 1999 | Fínsko  Mika Häkkinen | 31 | McLaren | Mercedes | **B**
 | 11 | 5 | 10 | 6 | 76 | 16 / 16 | 2 |
| 2000 | Nemecko  Michael Schumacher | 31 | Ferrari | Ferrari | **B**
 | 9 | 9 | 12 | 2 | 108 | 16 / 17 | 19 |
| 2001 | Nemecko  Michael Schumacher | 32 | Ferrari | Ferrari | **B**
 | 11 | 9 | 14 | 3 | 123 | 13 / 17 | 58 |
| 2002 | Nemecko  Michael Schumacher | 33 | Ferrari | Ferrari | **B**
 | 7 | 11 | 17 | 7 | 144 | 11 / 17 | 67 |
| 2003 | Nemecko  Michael Schumacher | 34 | Ferrari | Ferrari | **B**
 | 5 | 6 | 8 | 5 | 93 | 16 / 16 | 2 |
| 2004 | Nemecko  Michael Schumacher | 35 | Ferrari | Ferrari | **B**
 | 8 | 13 | 15 | 10 | 148 | 14 / 18 | 34 |
| 2005 | Španielsko  Fernando Alonso | 24 | Renault | Renault | **M**
 | 6 | 7 | 15 | 2 | 133 | 17 / 19 | 21 |
| 2006 | Španielsko  Fernando Alonso | 25 | Renault | Renault | **M**
 | 6 | 7 | 14 | 5 | 134 | 18 / 18 | 13 |
| 2007 | Fínsko  Kimi Räikkönen | 28 | Ferrari | Ferrari | **B**
 | 3 | 6 | 12 | 6 | 110 | 17 / 17 | 1 |
| 2008 | Spojené kráľovstvo  Lewis Hamilton | 23 | McLaren | Mercedes | **B**
 | 7 | 5 | 10 | 1 | 98 | 18 / 18 | 1 |
| 2009 | Spojené kráľovstvo  Jenson Button | 29 | Brawn | Mercedes | **B**
 | 4 | 6 | 9 | 2 | 95 | 16 / 17 | 11 |
| 2010 | Nemecko  Sebastian Vettel | 23 | Red Bull | Renault | **B**
 | 10 | 5 | 10 | 3 | 256 | 19 / 19 | 4 |
| 2011 | Nemecko  Sebastian Vettel | 24 | Red Bull | Renault | **P**
 | 15 | 11 | 17 | 3 | 392 | 15 / 19 | 122 |
| 2012 | Nemecko  Sebastian Vettel | 25 | Red Bull | Renault | **P**
 | 6 | 5 | 10 | 6 | 281 | 20 / 20 | 3 |
| 2013 | Nemecko  Sebastian Vettel | 26 | Red Bull | Renault | **P**
 | 9 | 13 | 16 | 7 | 397 | 16 / 19 | 155 |
| 2014 | Spojené kráľovstvo  Lewis Hamilton | 29 | Mercedes | Mercedes | **P**
 | 7 | 11 | 16 | 7 | 384 | 19 / 19 | 67 |
| 2015 | Spojené kráľovstvo  Lewis Hamilton | 30 | Mercedes | Mercedes | **P**
 | 11 | 10 | 17 | 8 | 381 | 16 / 19 | 59 |
| 2016 | Nemecko  Nico Rosberg | 31 | Mercedes | Mercedes | **P**
 | 8 | 9 | 16 | 6 | 385 | 21 / 21 | 5 |
| 2017 | Spojené kráľovstvo  Lewis Hamilton | 32 | Mercedes | Mercedes | **P**
 | 11 | 9 | 13 | 7 | 363 | 18 / 20 | 46 |
| 2018 | Spojené kráľovstvo  Lewis Hamilton | 33 | Mercedes | Mercedes | **P**
 | 11 | 11 | 17 | 3 | 408 | 19 / 21 | 88 |
| 2019 | Spojené kráľovstvo  Lewis Hamilton | 34 | Mercedes | Mercedes | **P**
 | 5 | 11 | 17 | 6 | 413 | 19 / 21 | 87 |
| 2020 | Spojené kráľovstvo  Lewis Hamilton | 35 | Mercedes | Mercedes | **P**
 | 10 | 11 | 14 | 6 | 347 | 14 / 17 | 124 |
| 2021 | Lewis Hamilton | 24 | Mercedes | Mercedes | **P**
 | 10 | 10 | 18 | 6 | 395,5 | 22 / 22 | 8 |
| 2022 | Lewis Hamilton | 25 | Mercedes | Mercedes | **P**
 | 7 | 15 | 17 | 5 | 454 | 18 / 22 | 146 |
| 2023 | Lewis Hamilton | 26 | Mercedes | Mercedes | **P**
 | 12 | 19 | 21 | 9 | 575 | 17 / 22 | 290 |

### Podľa počtu titulov

Michael Schumacher a Ferrari dvaja rekordmani v počte titulov. Schumacher (7) a Ferrari (16)
Fernando Alonso získal svoj druhý titul 2006 s monopostom Renault

|  | Jazdec | Tituly | Sezóna(y) |
| --- | --- | --- | --- |
|  | Nemecko  Michael Schumacher | 7 | 1994, 1995, 2000, 2001, 2002, 2003, 2004 |
|  | Spojené kráľovstvo  **Lewis Hamilton** | 7 | 2008, 2014, 2015, 2017, 2018, 2019, 2020 |
|  | Argentína  Juan Manuel Fangio | 5 | 1951, 1954, 1955, 1956, 1957 |
|  | Francúzsko  Alain Prost | 4 | 1985, 1986, 1989, 1993 |
|  | Nemecko  Sebastian Vettel | 2010, 2011, 2012, 2013 |
|  | Austrália  Jack Brabham | 3 | 1959, 1960, 1966 |
|  | Spojené kráľovstvo  Jackie Stewart | 1969, 1971, 1973 |
|  | Rakúsko  Niki Lauda | 1975, 1977, 1984 |
|  | Brazília  Nelson Piquet | 1981, 1983, 1987 |
|  | Brazília  Ayrton Senna | 1988, 1990, 1991 |
|  | Holandsko  **Max Verstappen** | 2021, 2022, 2023 |
|  | Taliansko  Alberto Ascari | 2 | 1952, 1953 |
|  | Spojené kráľovstvo  Graham Hill | 1962, 1968 |
|  | Spojené kráľovstvo  Jim Clark | 1963, 1965 |
|  | Brazília  Emerson Fittipaldi | 1972, 1974 |
|  | Fínsko  Mika Häkkinen | 1998, 1999 |
|  | Španielsko  **Fernando Alonso** | 2005, 2006 |
|  | Taliansko  Giuseppe Farina | 1 | 1950 |
|  | Spojené kráľovstvo  Mike Hawthorn | 1958 |
|  | USA  Phil Hill | 1961 |
|  | Spojené kráľovstvo  John Surtees | 1964 |
|  | Nový Zéland  Denny Hulme | 1967 |
|  | Rakúsko  Jochen Rindt | 1970 |
|  | Spojené kráľovstvo  James Hunt | 1976 |
|  | USA  Mario Andretti | 1978 |
|  | Juhoafrická únia  Jody Scheckter | 1979 |
|  | Austrália  Alan Jones | 1980 |
|  | Fínsko  Keke Rosberg | 1982 |
|  | Spojené kráľovstvo  Nigel Mansell | 1992 |
|  | Francúzsko  Damon Hill | 1996 |
|  | Kanada  Jacques Villeneuve | 1997 |
|  | Fínsko  Kimi Räikkönen | 2007 |
|  | Spojené kráľovstvo  Jenson Button | 2009 |
|  | Nemecko  Nico Rosberg | 2016 |

Jazdci **hrubým písmom** pretekajú v sezóne 2023.

Pohár konštruktérov
-------------------

### Podľa sezóny

| Sezóna | Konštruktér | Motor | Pneu | Jazdci | Poleposition | Výhry | Pódiá | Najrýchlejšiekolá | Body | Bodovýnáskok |
| --- | --- | --- | --- | --- | --- | --- | --- | --- | --- | --- |
| 1958 | Spojené kráľovstvo  Vanwall | Vanwall | **D** | Stirling MossTony Brooks | 5 | 6 | 9 | 3 | 48 | 8 |
| 1959 | Spojené kráľovstvo  Cooper | Climax | **D** | **Jack Brabham**Stirling MossBruce McLaren | 5 | 5 | 13 | 5 | 40 | 8 |
| 1960 | Spojené kráľovstvo  Cooper | Climax | **D** | **Jack Brabham**Bruce McLaren | 4 | 6 | 14 | 5 | 48 | 14 |
| 1961 | Taliansko  Ferrari | Ferrari | **D** | **Phil Hill**Wolfgang von Trips | 6 | 5 | 14 | 5 | 45 | 10 |
| 1962 | Spojené kráľovstvo  BRM | BRM | **D** | **Graham Hill** | 1 | 4 | 8 | 3 | 42 | 6 |
| 1963 | Spojené kráľovstvo  Lotus | Climax | **D** | **Jim Clark** | 7 | 7 | 9 | 6 | 54 | 18 |
| 1964 | Taliansko  Ferrari | Ferrari | **D** | **John Surtees**Lorenzo Bandini | 2 | 3 | 10 | 2 | 45 | 3 |
| 1965 | Spojené kráľovstvo  Lotus | Climax | **D** | **Jim Clark** | 6 | 6 | 7 | 6 | 54 | 9 |
| 1966 | Spojené kráľovstvo  Brabham | Repco | **G**
 | **Jack Brabham** | 3 | 4 | 9 | 2 | 42 | 11 |
| 1967 | Spojené kráľovstvo  Brabham | Repco | **G**
 | **Denny Hulme**Jack Brabham | 2 | 4 | 14 | 2 | 63 | 19 |
| 1968 | Spojené kráľovstvo  Lotus | Ford | **F**
 | **Graham Hill**Jo SiffertJim ClarkJackie Oliver | 5 | 5 | 9 | 5 | 62 | 13 |
| 1969 | Francúzsko  Matra | Ford | **D** | **Jackie Stewart**Jean-Pierre Beltoise | 2 | 6 | 10 | 6 | 66 | 17 |
| 1970 | Spojené kráľovstvo  Lotus | Ford | **F**
 | **Jochen Rindt**Emerson FittipaldiGraham HillJohn Miles | 3 | 6 | 7 | 1 | 59 | 7 |
| 1971 | Spojené kráľovstvo  Tyrrell | Ford | **G**
 | **Jackie Stewart**François Cevert | 6 | 7 | 11 | 4 | 73 | 37 |
| 1972 | Spojené kráľovstvo  Lotus | Ford | **F**
 | **Emerson Fittipaldi** | 3 | 5 | 8 | 4 | 61 | 10 |
| 1973 | Spojené kráľovstvo  Lotus | Ford | **G**
 | 1. Emerson Fittipaldi2. Ronnie Peterson | 10 | 7 | 15 | 7 | 92 | 10 |
| 1974 | Spojené kráľovstvo  McLaren | Ford | **G**
 | 5. **Emerson Fittipaldi**6. Denny Hulme33. Mike Hailwood(33.) David Hobbs(33.) Jochen Mass | 2 | 4 | 10 | 1 | 73 | 8 |
| 1975 | Taliansko  Ferrari | Ferrari | **G**
 | 11. Clay Regazzoni12. **Niki Lauda** | 9 | 6 | 11 | 6 | 72,5 | 18,5 |
| 1976 | Taliansko  Ferrari | Ferrari | **G**
 | 1. Niki Lauda2. Clay Regazzoni | 4 | 6 | 13 | 7 | 83 | 9 |
| 1977 | Taliansko  Ferrari | Ferrari | **G**
 | 11. **Niki Lauda**12. Carlos Reutemann | 2 | 4 | 16 | 3 | 95 | 33 |
| 1978 | Spojené kráľovstvo  Lotus | Ford | **G**
 | 5. **Mario Andretti**6. Ronnie Peterson | 12 | 8 | 14 | 7 | 86 | 28 |
| 1979 | Taliansko  Ferrari | Ferrari | **M**
 | 11. **Jody Scheckter**12. Gilles Villeneuve | 2 | 6 | 13 | 6 | 113 | 38 |
| 1980 | Spojené kráľovstvo  Williams | Ford | **G**
 | 27. **Alan Jones**28. Carlos Reutemann | 3 | 6 | 18 | 5 | 120 | 54 |
| 1981 | Spojené kráľovstvo  Williams | Ford | **G**
 | 1. Alan Jones2. Carlos Reutemann | 2 | 4 | 13 | 7 | 95 | 34 |
| 1982 | Taliansko  Ferrari | Ferrari | **G**
 | 27. Gilles Villeneuve28. Didier Pironi(27.) Patrick Tambay(28.) Mario Andretti | 3 | 3 | 11 | 2 | 74 | 5 |
| 1983 | Taliansko  Ferrari | Ferrari | **G**
 | 27. Patrick Tambay28. René Arnoux | 8 | 4 | 12 | 3 | 89 | 10 |
| 1984 | Spojené kráľovstvo  McLaren | TAG | **M**
 | 7. Alain Prost8. **Niki Lauda** | 3 | 12 | 18 | 8 | 143,5 | 86 |
| 1985 | Spojené kráľovstvo  McLaren | TAG | **G**
 | 1. Niki Lauda2. **Alain Prost**(1.) John Watson | 2 | 6 | 12 | 6 | 90 | 8 |
| 1986 | Spojené kráľovstvo  Williams | Honda | **G**
 | 5. Nigel Mansell6. Nelson Piquet | 4 | 9 | 19 | 11 | 141 | 45 |
| 1987 | Spojené kráľovstvo  Williams | Honda | **G**
 | 5. Nigel Mansell6. **Nelson Piquet**(5.) Riccardo Patrese | 12 | 9 | 18 | 7 | 137 | 61 |
| 1988 | Spojené kráľovstvo  McLaren | Honda | **G**
 | 1. Alain Prost2. **Ayrton Senna** | 15 | 15 | 25 | 10 | 199 | 134 |
| 1989 | Spojené kráľovstvo  McLaren | Honda | **G**
 | 1. Ayrton Senna2. **Alain Prost** | 15 | 10 | 18 | 8 | 141 | 64 |
| 1990 | Spojené kráľovstvo  McLaren | Honda | **G**
 | 27. **Ayrton Senna**28. Gerhard Berger | 12 | 6 | 18 | 5 | 121 | 11 |
| 1991 | Spojené kráľovstvo  McLaren | Honda | **G**
 | 1. **Ayrton Senna**2. Gerhard Berger | 10 | 8 | 18 | 4 | 139 | 14 |
| 1992 | Spojené kráľovstvo  Williams | Renault | **G**
 | 5. **Nigel Mansell**6. Riccardo Patrese | 15 | 10 | 21 | 11 | 164 | 65 |
| 1993 | Spojené kráľovstvo  Williams | Renault | **G**
 | 0. Damon Hill2. **Alain Prost** | 15 | 10 | 22 | 10 | 168 | 84 |
| 1994 | Spojené kráľovstvo  Williams | Renault | **G**
 | 0. Damon Hill2. Ayrton Senna(2). David Coulthard(2). Nigel Mansell | 6 | 7 | 13 | 8 | 118 | 15 |
| 1995 | Spojené kráľovstvo  Benetton | Renault | **G**
 | 1. **Michael Schumacher**2. Johnny Herbert | 4 | 11 | 15 | 8 | 137 | 25 |
| 1996 | Spojené kráľovstvo  Williams | Renault | **G**
 | 5. **Damon Hill**6. Jacques Villeneuve | 12 | 12 | 21 | 11 | 175 | 105 |
| 1997 | Spojené kráľovstvo  Williams | Renault | **G**
 | 3. **Jacques Villeneuve**4. Heinz-Harald Frentzen | 10 | 8 | 15 | 9 | 123 | 21 |
| 1998 | Spojené kráľovstvo  McLaren | Mercedes | **B**
 | 7. David Coulthard8. **Mika Häkkinen** | 12 | 9 | 20 | 9 | 156 | 23 |
| 1999 | Taliansko  Ferrari | Ferrari | **B**
 | 3. Michael Schumacher4. Eddie Irvine(3). Mika Salo | 3 | 6 | 17 | 6 | 128 | 4 |
| 2000 | Taliansko  Ferrari | Ferrari | **B**
 | 3. **Michael Schumacher**4. Rubens Barrichello | 10 | 10 | 21 | 5 | 170 | 18 |
| 2001 | Taliansko  Ferrari | Ferrari | **B**
 | 1. **Michael Schumacher**2. Rubens Barrichello | 11 | 9 | 24 | 3 | 179 | 77 |
| 2002 | Taliansko  Ferrari | Ferrari | **B**
 | 1. **Michael Schumacher**2. Rubens Barrichello | 10 | 15 | 27 | 12 | 221 | 129 |
| 2003 | Taliansko  Ferrari | Ferrari | **B**
 | 1. **Michael Schumacher**2. Rubens Barrichello | 8 | 8 | 16 | 8 | 158 | 14 |
| 2004 | Taliansko  Ferrari | Ferrari | **B**
 | 1. **Michael Schumacher**2. Rubens Barrichello | 12 | 15 | 29 | 14 | 262 | 143 |
| 2005 | Francúzsko  Renault | Renault | **M**
 | 5. **Fernando Alonso**6. Giancarlo Fisichella | 7 | 8 | 18 | 3 | 191 | 9 |
| 2006 | Francúzsko  Renault | Renault | **M**
 | 1. **Fernando Alonso**2. Giancarlo Fisichella | 7 | 8 | 19 | 5 | 206 | 5 |
| 2007 | Taliansko  Ferrari | Ferrari | **B**
 | 5. Felipe Massa6. **Kimi Räikkönen** | 11 | 9 | 22 | 11 | 204 | 103 |
| 2008 | Taliansko  Ferrari | Ferrari | **B**
 | 1. Kimi Räikkönen2. Felipe Massa | 8 | 8 | 19 | 13 | 172 | 21 |
| 2009 | Spojené kráľovstvo  Brawn | Mercedes | **B**
 | 22. **Jenson Button**23. Rubens Barrichello | 5 | 8 | 15 | 4 | 172 | 18,5 |
| 2010 | Rakúsko  Red Bull Racing | Renault | **B**
 | 5. **Sebastian Vettel**6. Mark Webber | 15 | 9 | 20 | 6 | 498 | 44 |
| 2011 | Rakúsko  Red Bull Racing | Renault | **P**
 | 1. **Sebastian Vettel**2. Mark Webber | 18 | 12 | 28 | 10 | 650 | 153 |
| 2012 | Rakúsko  Red Bull Racing | Renault | **P**
 | 1. **Sebastian Vettel**2. Mark Webber | 8 | 7 | 14 | 7 | 460 | 60 |
| 2013 | Rakúsko  Red Bull Racing | Renault | **P**
 | 1. **Sebastian Vettel**2. Mark Webber | 11 | 13 | 24 | 12 | 596 | 236 |
| 2014 | Nemecko  Mercedes | Mercedes | **P**
 | 6. Nico Rosberg44. **Lewis Hamilton** | 18 | 16 | 31 | 11 | 701 | 296 |
| 2015 | Nemecko  Mercedes | Mercedes | **P**
 | 6. Nico Rosberg44. **Lewis Hamilton** | 18 | 16 | 32 | 13 | 703 | 275 |
| 2016 | Nemecko  Mercedes | Mercedes | **P**
 | 6. **Nico Rosberg**44. Lewis Hamilton | 20 | 19 | 33 | 9 | 765 | 297 |
| 2017 | Nemecko  Mercedes | Mercedes | **P**
 | 44. **Lewis Hamilton**77. Valtteri Bottas | 15 | 12 | 26 | 9 | 668 | 146 |
| 2018 | Nemecko  Mercedes | Mercedes | **P**
 | 44. **Lewis Hamilton**77. Valtteri Bottas | 13 | 11 | 25 | 10 | 655 | 84 |
| 2019 | Nemecko  Mercedes | Mercedes | **P**
 | 44. **Lewis Hamilton**77. Valtteri Bottas | 10 | 15 | 32 | 9 | 739 | 235 |
| 2020 | Nemecko  Mercedes | Mercedes | **P**
 | 44. **Lewis Hamilton**77. Valtteri Bottas | 15 | 13 | 25 | 9 | 573 | 254 |
| 2021 | Nemecko Mercedes | Mercedes | **P**
 | 44. Lewis Hamilton77. Valtteri Bottas | 9 | 9 | 28 | 10 | 613,5 | 28 |
| 2022 | Rakúsko  Red Bull Racing | RBPT | **P**
 | 1. **Max Verstappen**11. Sergio Pérez | 7 | 17 | 28 | 8 | 759 | 205 |
| 2023 | Rakúsko  Red Bull Racing | Honda RBPT | **P**
 | 1. **Max Verstappen**11. Sergio Pérez | 14 | 21 | 30 | 11 | 860 | 451 |

Jazdci **hrubým písmom** zároveň vyhrali titul majstra sveta
V stĺpci "Jazdci" sú zahrnutí iba tí jazdci, ktorí bodovo prispeli svojmu tímu do šampionátu o pohár konštruktérov. Číslo jazdca je uvedené tam, kde si jazdec ponechal rovnaké číslo počas celej sezóny. Zastupujúci jazdci majú číslo uvedené v zátvorkách.
### Podľa počtu titulov

| Konštruktér | Spolu | Sezóna(y) |
| --- | --- | --- |
| Taliansko  **Ferrari** | 16 | 1961, 1964, 1975, 1976, 1977, 1979, 1982, 1983, 1999, 2000, 2001, 2002, 2003, 2004, 2007, 2008 |
| Spojené kráľovstvo  **Williams** | 9 | 1980, 1981, 1986, 1987, 1992, 1993, 1994, 1996, 1997 |
| Spojené kráľovstvo  **McLaren** | 8 | 1974, 1984, 1985, 1988, 1989, 1990, 1991, 1998 |
| Nemecko  **Mercedes** | 2014, 2015, 2016, 2017, 2018, 2019, 2020, 2021 |
| Spojené kráľovstvo  Lotus | 7 | 1963, 1965, 1968, 1970, 1972, 1973, 1978 |
| Rakúsko  **Red Bull Racing** | 6 | 2010, 2011, 2012, 2013, 2022, 2023 |
| Spojené kráľovstvo  Cooper | 2 | 1959, 1960 |
| Spojené kráľovstvo  Brabham | 1966, 1967 |
| Francúzsko  **Renault** | 2005, 2006 |
| Spojené kráľovstvo  Vanwall | 1 | 1958 |
| Spojené kráľovstvo  BRM | 1962 |
| Francúzsko  Matra | 1969 |
| Spojené kráľovstvo  Tyrrell | 1971 |
| Spojené kráľovstvo  Benetton | 1995 |
| Spojené kráľovstvo  Brawn | 2009 |

Konštruktéri **hrubým písmom** budú pretekať v sezóne 2022.

Monoposty
---------

Pohľad zhora na zadnú časť monopostu McLaren MP4-21 z roku 2006
Moderné automobily F1 sú monoposty s motorom uloženým uprostred. Monopost je konštruovaný z uhlíkových vlákien, aby sa docielila najnižšia hmotnosť a bolo možné auto vyvažovať posúvaním ťažiska a vyvažovacích závaží. Celková hmotnosť monopostu, a to i s pilotom a palivom, nesmie byť po pretekoch menšia ako 620 kg.

Automobily F1 sú schopné prechádzať zákruty vo vysokých rýchlostiach, a to vďaka aerodynamickému prítlaku. Aerodynamický prítlak generujú krídla, ktoré fungujú na opačnom princípe, ako krídla konvenčných lietadiel. Na prelome šesťdesiatych a sedemdesiatych rokov sa tieto krídla objavili na autách prvýkrát.

Monoposty používajú karbónové brzdy, ktoré sú ľahšie a tiež účinnejšie, ako brzdy bežne používané v cestných autách.

### Pneumatiky

Ďalším dôležitým faktorom pre rýchly a plynulý prejazd zákrutou sú pneumatiky. Vo formule 1 sa od roku 1998 nepoužívali hladké pneumatiky "slick", tak ako v iných automobilových sériách, ale pneumatiky s drážkami. Pre sezónu 2009 sa však pravidlá v mnohom zmenili a jednou z úprav bolo znovuzavedenie hladkých pneumatík. Od sezóny 2022 sa dovtedy používané 13'' pneumatiky nahradia 18'' pneumatikami.

### Motor

Motor BMW Sauber P86 V8, ktorý poháňal monopost BMW Sauber F1.06 z roku 2006.
Motory používané od sezóny 2007 boli osemvalcové s uhlom rozovretia 90° s maximálnym zdvihovým objemom 2,4 litra s výkonom okolo 750 koní. Otáčky boli limitované na 19 tisíc za minútu, ktorý bol znížený na 18 000 ot./min. Od sezóny 2014 sú šesťvalcové s uhlom rozovretia 90° s maximálnym zdvihovým objemom 1,6 litra a výkonom okolo 608 koní (447 kW). Otáčky boli limitované na 15 000 za minútu. Palivo používané v motoroch F1 je svojím zložením takmer totožné s bežným palivom. V predošlých rokoch sa hojne používali nebezpečné zmesi na báze metanolu alebo zmes benzínu a toluénu. Vo vysokootáčkových motoroch sa používa špeciálny olej s podobnou viskozitou, akú má voda.

### Prevodovka

Prevodovka je pripevnená k zadnej časti motora a má za úlohu prenášať výkon motora na kolesá čo najhladším a najefektívnejším spôsobom. Moderné automobily F1 majú osemstupňovú sekvenčnú prevodovku, ktorej ovládanie je poloautomatické pomocou elektrohydraulického systému. Pravidlá zakazujú automatické prevodovky aj rýchle systémy dvojspojkových prevodoviek DSG. Zmena prevodového stupňa je možná len po priamom pokyne od jazdca. Revolúciou v posledných rokoch je používanie SSG (Seamless Shift Gearbox). Nejde však o plynulú zmenu prevodových stupňov, tak ako pri prevodovkách s variátorom (VGT). Tie sú vo formule 1 zakázané. Ide o prevodovky, ktoré umožňujú zmenu prevodového stupňa bez prerušenia spojenia motora s kolesami. Takéto radenie má výhodu v tom, že nespôsobuje rázy, ktoré zaťažovali monopost i jazdca. Tento systém radenia musí pracovať s vyšším mechanickým namáhaním a väčším namáhaním elektronických aj hydraulických systémov. Musí sa brať do úvahy aj to, že v zlomku sekundy sú zaradené dva rýchlostné stupne naraz. Napriek tomu sa tento spôsob radenia osvedčil a prináša úsporu až 0,3 s na kolo.

Aktuálne monoposty F1 môžu dosiahnuť rýchlosť prevyšujúcu 350 km/h, pričom najrýchlejším okruhom v celom seriáli je Monza. V prvých mesiacoch roka 2006 Honda podrobila svoj monopost rýchlostnému testu v Bonneville Speedway v Mohavskej púšti. S vozidlom, ktoré zodpovedalo pravidlám formuly 1, prekonali rýchlosť 416 km/h.

Veľké ceny
----------

*Bližšie informácie v hlavnom článku: Grand Prix (Formula 1)*
Zelená značí všetky štáty, ktoré v súčasnosti hosťuje formuly 1. Tmavo šedá farbou sú znázornené krajiny, ktoré hostili preteky. Čierny bod ukazuje polohu okruhu.
Počet Grand Prix v jednotlivých sezónach je pomerne variabilný. Od siedmich v roku 1950, až po devätnásť v roku 2005 a 2010, či dokonca 20 v sezóne 2011.

Jack Brabham pri Grand Prix Nemecka v roku 1965. Brabham bol jediným pilotom, ktorý dokázal triumfovať na monoposte vlastnej konštrukcie, a to v roku 1966.
Je pravda, že v roku 1950 bolo len 7 Grand Prix s osobitným štatútom, ktorý umožňoval výsledok započítavať do majstrovstiev sveta, no v tom istom roku sa jazdilo ešte ďalších 16 pretekov usporiadaných pre formulu 1 a ďalších 11 pretekov juhoamerickej série Formula Libre, kde štartovali aj Alberto Ascari, Juan Manuel Fangio, Giuseppe Farina, Luigi Fagiolo a ďalšie hviezdy. Je až prekvapujúce, že už v roku 1954 sa okrem 10 pretekov pre majstrovstvá sveta konalo aj neuveriteľných 34 pretekov mimo šampionát. Začiatkom 60. rokov sa postupne začal zvyšovať počet Veľkých cien započítavaných do MS a znižoval počet pretekov bez spomínaného štatútu. Vznikli ale Majstrovstvá Juhoafrickej republiky a Tasmánsky pohár v Austrálii. Až od polovice 70. rokov sa jazdili len preteky so štatútom MS a preteky šampiónov v Brands Hatch.

Šesť zo siedmich pretekov prvého ročníka majstrovstiev sveta sa uskutočnilo v Európe. Jedinými mimoeurópskymi pretekmi bolo slávne podujatie 500 míľ Indianapolis, ktoré bolo zaradené do kalendára v prvom desaťročí MS a malo byť akýmsi mostom medzi dvomi úplne odlišnými svetmi s rôznou mentalitou a tiež s odlišným technickým vybavením. Pretože záujem amerických pilotov o štart v európskych Grand Prix bol nulový a pokusy Európanov o 500 míľ boli sporadické, bola do kalendára zaradená Grand Prix USA. Najprv spolu s 500 míľ Indianapolis (1959 a 1960), ale ani tento pokus nevyvolal u Američanov záujem o formulu 1, preto sa od roku 1961 jazdí Grand Prix USA len pre monoposty F1. Argentína ako prvá hostila preteky formuly 1 na juhoamerickom kontinente v roku 1953, Maroko videlo v roku 1958 premiéru na africkej pôde. Prvými pretekmi v Ázii sa stala Grand Prix Japonska v roku 1976 a do Oceánie zavítal kolotoč formuly 1 v roku 1985 vďaka austrálskej Grand Prix.

Tradične môže každá krajina usporiadať pod svojím menom len jednu Grand Prix ročne. Ak sa v jednej krajine koná viacero pretekov, musí byť druhá Grand Prix pomenovaná odlišne. Napríklad v Taliansku sa v Monze jazdila Grand Prix Talianska a v Imole Grand Prix San Marína, v Nemecku Grand Prix Nemecka a Grand Prix Európy. Veľká cena Talianska je jediná, ktorá sa od premiérového ročníka konala každoročne bez prestávky až dodnes. Tradične ju hostí Monza. Jedinou výnimkou bola sezóna 1980, keď sa Grand Prix Talianska uskutočnila na okruhu v Imole.

Súčasnou snahou je, aby jednotlivé štáty organizovali len jednu Veľkú cenu a pokiaľ možno striedali rôzne okruhy. Príkladom môže byť Nürburgring a Hockenheim, ktoré sa od roku 2008 striedajú v organizovaní Grand Prix Nemecka.

### Zoznam Veľkých cien f1

  

Toto je zoznam všetkých pretekov Formuly 1, s uvedením tzv. „mokrých pretekov". Podľa pravidiel sa v týchto pretekoch nemusí dodržiavať povinný počet výmien pneumatík a počet pneumatík. Ak ani v jenom z tréningov alebo kvalifikácii nenastali mokré podmienky na trati, môže riaditeľ pretekov nariadiť dodatočný tréning pred pretekmi na mokrej trati. Riaditeľ pretekov môže rozhodnúť o prerušení pretekov. Signalizácia zmeny povrchu a klzkosti trate počas pretekov je žito-červená pruhovaná vlajka. Autá na mokrej trati používajú pneumatiky do dažďa.

**Zoznam daždivých pretekov Formuly 1**

| Rok | Počet daždivých pretekov | % z pretekov v sezóne | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 23 | 24 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1950 | 1 | 14 | GBR | MON | **500** | SUI | BEL | FRA | ITA |  |  |  |  |  |  |  |  |  |  |  |  |  |  |  |  |
| 1951 | 1 | 13 | **SUI** | 500 | BEL | FRA | GBR | GER | ITA | ESP |  |  |  |  |  |  |  |  |  |  |  |  |  |  |  |
| 1952 | 3 | 38 | SUI | 500 | **BEL** | **FRA** | GBR | GER | **NED** | ITA |  |  |  |  |  |  |  |  |  |  |  |  |  |  |  |
| 1953 | 1 | 11 | ARG | 500 | NED | BEL | FRA | **GBR** | GER | SUI | ITA |  |  |  |  |  |  |  |  |  |  |  |  |  |  |
| 1954 | 3 | 33 | **ARG** | 500 | BEL | FRA | **GBR** | GER | SUI | **ITA** | ESP |  |  |  |  |  |  |  |  |  |  |  |  |  |  |
| 1955 | 1 | 14 | ARG | MON | 500 | BEL | **NED** | GBR | ITA |  |  |  |  |  |  |  |  |  |  |  |  |  |  |  |  |
| 1956 | 2 | 25 | ARG | MON | 500 | **BEL** | FRA | GBR | GER | **ITA** |  |  |  |  |  |  |  |  |  |  |  |  |  |  |  |
| 1957 | 0 | 0 | ARG | MON | 500 | FRA | GBR | GER | PES | ITA |  |  |  |  |  |  |  |  |  |  |  |  |  |  |  |
| 1958 | 1 | 9 | ARG | MON | NED | 500 | BEL | FRA | GBR | **GER** | POR | ITA | MOR |  |  |  |  |  |  |  |  |  |  |  |  |
| 1959 | 0 | 0 | MON | 500 | NED | FRA | GBR | GER | POR | ITA | USA |  |  |  |  |  |  |  |  |  |  |  |  |  |  |
| 1960 | 1 | 10 | ARG | **MON** | 500 | NED | BEL | FRA | GBR | POR | ITA | USA |  |  |  |  |  |  |  |  |  |  |  |  |  |
| 1961 | 2 | 25 | MON | NED | BEL | FRA | **GBR** | **GER** | ITA | USA |  |  |  |  |  |  |  |  |  |  |  |  |  |  |  |
| 1962 | 2 | 22 | NED | MON | BEL | FRA | GBR | **GER** | **ITA** | USA | RSA |  |  |  |  |  |  |  |  |  |  |  |  |  |  |
| 1963 | 2 | 20 | MON | **BEL** | NED | **FRA** | GBR | GER | ITA | USA | MEX | RSA |  |  |  |  |  |  |  |  |  |  |  |  |  |
| 1964 | 0 | 0 | MON | NED | BEL | FRA | GBR | GER | AUT | ITA | USA | MEX |  |  |  |  |  |  |  |  |  |  |  |  |  |
| 1965 | 2 | 25 | RSA | MON | **BEL** | FRA | GBR | NED | GER | ITA | **USA** | MEX |  |  |  |  |  |  |  |  |  |  |  |  |  |
| 1966 | 3 | 33 | MON | **BEL** | FRA | **GBR** | NED | GER | ITA | USA | MEX |  |  |  |  |  |  |  |  |  |  |  |  |  |  |
| 1967 | 1 | 9 | RSA | MON | NED | BEL | FRA | GBR | GER | **CAN** | ITA | USA | MEX |  |  |  |  |  |  |  |  |  |  |  |  |
| 1968 | 3 | 25 | RSA | ESP | MON | BEL | **NED** | **FRA** | GBR | **GER** | ITA | CAN | USA | MEX |  |  |  |  |  |  |  |  |  |  |  |
| 1969 | 0 | 0 | RSA | ESP | MON | NED | FRA | GBR | GER | ITA | CAN | USA | MEX |  |  |  |  |  |  |  |  |  |  |  |  |
| 1970 | 0 | 0 | RSA | ESP | MON | BEL | NED | FRA | GBR | GER | AUT | ITA | CAN | USA | MEX |  |  |  |  |  |  |  |  |  |  |
| 1971 | 2 | 18 | RSA | ESP | MON | **NED** | FRA | GBR | GER | AUT | ITA | **CAN** | USA |  |  |  |  |  |  |  |  |  |  |  |  |
| 1972 | 3 | 25 | ARG | RSA | **ESP** | **MON** | BEL | FRA | GBR | GER | AUT | ITA | CAN | **USA** |  |  |  |  |  |  |  |  |  |  |  |
| 1973 | 1 | 7 | ARG | BRA | RSA | ESP | BEL | MON | SWE | FRA | GBR | NED | GER | AUT | ITA | **CAN** | USA |  |  |  |  |  |  |  |  |
| 1974 | 3 | 20 | ARG | **BRA** | RSA | **ESP** | BEL | MON | SWE | NED | FRA | GBR | **GER** | AUT | ITA | CAN | USA |  |  |  |  |  |  |  |  |
| 1975 | 4 | 29 | ARG | BRA | RSA | ESP | **MON** | BEL | SWE | **NED** | FRA | **GBR** | GER | **AUT** | ITA | USA |  |  |  |  |  |  |  |  |  |
| 1976 | 2 | 13 | BRA | RSA | USW | ESP | BEL | MON | SWE | FRA | GBR | **GER** | AUT | NED | ITA | CAN | USA | **JPN** |  |  |  |  |  |  |  |
| 1977 | 3 | 18 | ARG | BRA | RSA | USW | ESP | MON | **BEL** | SWE | FRA | GBR | GER | **AUT** | NED | ITA | **USA** | CAN | JPN |  |  |  |  |  |  |
| 1978 | 1 | 6 | ARG | BRA | RSA | USW | MON | BEL | ESP | SWE | FRA | GBR | GER | **AUT** | NED | ITA | USA | CAN |  |  |  |  |  |  |  |
| 1979 | 2 | 13 | ARG | BRA | **RSA** | USW | ESP | BEL | MON | FRA | GBR | GER | AUT | NED | ITA | CAN | **USA** |  |  |  |  |  |  |  |  |
| 1980 | 1 | 7 | ARG | BRA | RSA | USW | BEL | **MON** | FRA | GBR | GER | AUT | NED | ITA | CAN | USA |  |  |  |  |  |  |  |  |  |
| 1981 | 6 | 40 | USW | **BRA** | ARG | **SMR** | **BEL** | MON | ESP | **FRA** | GBR | **GER** | AUT | NED | ITA | **CAN** | CPL |  |  |  |  |  |  |  |  |
| 1982 | 0 | 0 | RSA | BRA | USW | SMR | BEL | MON | DET | CAN | NED | GBR | FRA | GER | AUT | SUI | ITA | CPL |  |  |  |  |  |  |  |
| 1983 | 1 | 7 | BRA | USW | FRA | SMR | **MON** | BEL | DET | CAN | GBR | GER | AUT | NED | ITA | EUR | RSA |  |  |  |  |  |  |  |  |
| 1984 | 1 | 6 | BRA | RSA | BEL | SMR | FRA | **MON** | CAN | DET | DAL | GBR | GER | AUT | NED | ITA | EUR | POR |  |  |  |  |  |  |  |
| 1985 | 2 | 13 | BRA | **POR** | SMR | MON | CAN | DET | FRA | GBR | GER | AUT | NED | ITA | **BEL** | EUR | RSA | AUS |  |  |  |  |  |  |  |
| 1986 | 0 | 0 | BRA | ESP | SMR | MON | BEL | CAN | DET | FRA | GBR | GER | HUN | AUT | ITA | POR | MEX | AUS |  |  |  |  |  |  |  |
| 1987 | 1 | 6 | BRA | SMR | BEL | MON | DET | FRA | **GBR** | GER | HUN | AUT | ITA | POR | ESP | MEX | JPN | AUS |  |  |  |  |  |  |  |
| 1988 | 3 | 19 | BRA | SMR | MON | MEX | CAN | DET | FRA | **GBR** | **GER** | HUN | BEL | ITA | POR | ESP | **JPN** | AUS |  |  |  |  |  |  |  |
| 1989 | 3 | 19 | BRA | SMR | MON | MEX | USA | **CAN** | FRA | GBR | GER | HUN | **BEL** | ITA | POR | ESP | JPN | **AUS** |  |  |  |  |  |  |  |
| 1990 | 1 | 6 | USA | BRA | SMR | MON | **CAN** | MEX | FRA | GBR | GER | HUN | BEL | ITA | POR | ESP | JPN | AUS |  |  |  |  |  |  |  |
| 1991 | 4 | 25 | USA | **BRA** | **SMR** | MON | CAN | MEX | FRA | GBR | GER | HUN | BEL | ITA | POR | ESP | JPN | **AUS** |  |  |  |  |  |  |  |
| 1992 | 3 | 19 | RSA | MEX | BRA | **ESP** | SMR | MON | CAN | **FRA** | GBR | GER | HUN | **BEL** | ITA | POR | JPN | AUS |  |  |  |  |  |  |  |
| 1993 | 4 | 25 | **RSA** | **BRA** | **EUR** | **SMR** | ESP | MON | CAN | FRA | GBR | GER | HUN | BEL | ITA | POR | JPN | AUS |  |  |  |  |  |  |  |
| 1994 | 1 | 6 | BRA | PAC | SMR | MON | ESP | CAN | FRA | GBR | GER | HUN | BEL | ITA | POR | EUR | **JPN** | AUS |  |  |  |  |  |  |  |
| 1995 | 5 | 29 | BRA | ARG | **SMR** | ESP | MON | CAN | **FRA** | GBR | GER | HUN | **BEL** | ITA | POR | **EUR** | PAC | **JPN** | AUS |  |  |  |  |  |  |
| 1996 | 3 | 19 | AUS | **BRA** | ARG | EUR | SMR | **MON** | **ESP** | CAN | FRA | GBR | GER | HUN | BEL | ITA | POR | JPN |  |  |  |  |  |  |  |
| 1997 | 3 | 18 | AUS | BRA | ARG | SMR | **MON** | ESP | CAN | **FRA** | GBR | GER | HUN | **BEL** | ITA | AUT | LUX | JPN | EUR |  |  |  |  |  |  |
| 1998 | 3 | 19 | AUS | BRA | **ARG** | SMR | ESP | MON | CAN | FRA | **GBR** | AUT | GER | HUN | **BEL** | ITA | LUX | JPN |  |  |  |  |  |  |  |
| 1999 | 2 | 13 | AUS | BRA | SMR | MON | ESP | CAN | **FRA** | GBR | AUT | GER | HUN | BEL | ITA | **EUR** | MAL | JPN |  |  |  |  |  |  |  |
| 2000 | 6 | 35 | AUS | BRA | SMR | GBR | ESP | **EUR** | MON | **CAN** | FRA | AUT | **GER** | HUN | **BEL** | ITA | **USA** | **JPN** | MAL |  |  |  |  |  |  |
| 2001 | 2 | 12 | AUS | **MAL** | **BRA** | SMR | ESP | AUT | MON | CAN | EUR | FRA | GBR | GER | HUN | BEL | ITA | USA | JPN |  |  |  |  |  |  |
| 2002 | 1 | 6 | AUS | MAL | BRA | SMR | ESP | AUT | MON | CAN | EUR | **GBR** | FRA | GER | HUN | BEL | ITA | USA | JPN |  |  |  |  |  |  |
| 2003 | 2 | 12 | **AUS** | MAL | **BRA** | SMR | ESP | AUT | MON | CAN | EUR | FRA | GBR | GER | HUN | ITA | USA | JPN |  |  |  |  |  |  |  |
| 2004 | 3 | 17 | AUS | **MAL** | BHR | SMR | ESP | MON | EUR | CAN | USA | FRA | GBR | GER | HUN | BEL | ITA | **CHN** | JPN | **BRA** |  |  |  |  |  |
| 2005 | **1** | 5 | AUS | MAL | BHR | SMR | ESP | MON | EUR | CAN | USA | FRA | GBR | GER | HUN | TUR | ITA | **BEL** | BRA | JPN | CHN |  |  |  |  |
| 2006 | 2 | 11 | BHR | MAL | AUS | SMR | EUR | ESP | MON | GBR | CAN | USA | FRA | GER | **HUN** | TUR | ITA | **CHN** | JPN | BRA |  |  |  |  |  |
| 2007 | 3 | 18 | AUS | MAL | BHR | ESP | MON | CAN | USA | FRA | GBR | **EUR** | HUN | TUR | ITA | BEL | **JPN** | **CHN** | BRA |  |  |  |  |  |  |
| 2008 | 6 | 33 | AUS | MAL | BHR | ESP | TUR | **MON** | CAN | **FRA** | **GBR** | GER | HUN | EUR | **BEL** | **ITA** | SIN | JPN | CHN | **BRA** |  |  |  |  |  |
| 2009 | 2 | 12 | AUS | **MAL** | **CHN** | BHR | ESP | MON | TUR | GBR | GER | HUN | EUR | BEL | ITA | SIN | JPN | BRA | ABU |  |  |  |  |  |  |
| 2010 | 5 | 26 | BHR | **AUS** | MAL | **CHN** | ESP | MON | **TUR** | CAN | EUR | GBR | GER | HUN | **BEL** | ITA | SIN | JPN | **KOR** | BRA | ABU |  |  |  |  |
| 2011 | 5 | 26 | AUS | MAL | CHN | TUR | ESP | MON | **CAN** | EUR | **GBR** | **GER** | **HUN** | BEL | ITA | SIN | JPN | **KOR** | IND | ABU | BRA |  |  |  |  |
| 2012 | 2 | 11 | AUS | **MAL** | CHN | BHR | ESP | MON | CAN | EUR | GBR | GER | HUN | BEL | ITA | SIN | JPN | KOR | IND | ABU | USA | **BRA** |  |  |  |
| 2013 | 1 | 5 | AUS | **MAL** | CHN | BHR | ESP | MON | CAN | GBR | GER | HUN | BEL | ITA | SIN | KOR | JPN | IND | ABU | USA | BRA |  |  |  |  |
| 2014 | 0 | 0 | AUS | MAL | BHR | CHN | ESP | MON | CAN | AUT | GBR | GER | HUN | BEL | ITA | SIN | JPN | RUS | USA | BRA | ABU |  |  |  |  |
| 2015 | 1 | 5 | AUS | MAL | CHN | BHR | ESP | MON | CAN | AUT | **GBR** | HUN | BEL | ITA | SIN | JPN | RUS | USA | MEX | BRA | ABU |  |  |  |  |
| 2016 | 3 | 16 | AUS | BHR | CHN | RUS | ESP | **MON** | CAN | EUR | AUT | **GBR** | HUN | GER | BEL | ITA | SIN | MAL | JPN | USA | MEX | **BRA** | ABU |  |  |
| 2017 | 1 | 5 | AUS | CHN | BHR | RUS | ESP | MON | CAN | AZE | AUT | GBR | HUN | BEL | ITA | **SIN** | MAL | JPN | USA | MEX | BRA | ABU |  |  |  |
| 2018 | 1 | 5 | AUS | BHR | CHN | AZE | ESP | MON | CAN | FRA | AUT | GBR | **GER** | HUN | BEL | ITA | SIN | RUS | JPN | USA | MEX | BRA | ABU |  |  |
| 2019 | 1 | 5 | AUS | BHR | CHN | AZE | ESP | MCO | CAN | FRA | AUT | GBR | **GER** | HUN | BEL | ITA | SIN | RUS | JPN | MEX | USA | BRA | ARE |  |  |
| 2020 | 1 | 6 | AUT | AUT | HUN | GBR | GBR | ESP | BEL | ITA | ITA | RUS | GER | POR | ITA | **TUR** | BHR | BHR | ARE |  |  |  |  |  |  |
| 2021 | 1 | 22 | BHR | **EMI** | POR | ESP | MCO | AZE | CAN | FRA | AUT | GBR | HUN | BEL | NED | ITA | RUS | SIN | JAP | USA | MEX | BRA | AUS | SAU | ARE |
|  |  |  |

Poznámky
* \* sezóna na neskončila.
* Bold - daždivé preteky

Formula 1 a sponzorstvo
-----------------------

Lotus vo farbách svojho sponzora
Pred rokom 1968, ktorý je považovaný za masívny vstup sponzorov do formuly 1, tímy pretekali v oficiálnych národných farbách a na ich kapotách sa sponzorské nápisy objavovali skôr sporadicky a išlo predovšetkým o dodávateľa komponentov (pneumatiky, palivo, olej a ďalšie).

V roku 1968 prišiel Lotus, ako prvý tím vo farbách svojho sponzora "Imperial Tobacco" a následne potom v známej zlato-čiernej kombinácii. Toto sfarbenie tak nahradilo zelenú farbu (British Racing Green), s ktorou jazdili britské automobily.

V nasledujúcich rokoch tímy, jazdci, okruhy a dokonca aj názvy jednotlivých Grand Prix boli ovplyvnené mohutným nástupom reklamy, a to predovšetkým z oblasti tabakového priemyslu. Po prijatí legislatívy zakazujúcej propagáciu fajčenia do formuly 1 prúdia prostriedky predovšetkým z iných zdrojov. Všetky tímy eliminovali tabakovú reklamu a úplne sa zbavili sponzorstva týchto firiem. Ferrari nápisy Marlboro nahradilo čiarovým kódom, ktorý v priebehu sezóny 2010 kvôli obvineniam z ilegálnej tabakovej reklamy odstránilo.

Iné projekty
------------

Commons
* Spolupracuj na Commons Commons ponúka multimediálne súbory na tému **Formula 1**

Referencie
----------

1. ↑  Révész, Eduard; Šteffek, František (2014), „Formulu 1 čaká zelená éra. Na trati bude mrož i mravčiar", *Pravda* ([Bratislava]: P E R E X), 2014-03-14, dost. 2019-02-08
2. ↑
3. ↑   *Seasons • STATS F1* [online]. www.statsf1.com, [cit. 2019-01-13]. Dostupné online.

Externé odkazy
--------------

**Oficiálne stránky**

* Formula 1 angl.
* FIA angl.

**Slovenské a české spravodajské stránky**

* F1.sk Archivované 2010-12-16 na Wayback Machine
* F1News.cz
* F1Sport.cz
* F1Online.sk

**Zahraničné spravodajské stránky**

* Autosport angl.
* Sky Sports F1 angl.
* BBC Sport angl.

**Technika**

* techF1LES
* ScarbsF1 Archivované 2012-08-09 na Wayback Machine angl.
* F1Technical angl.

**História**

* Grand Prix Guide angl.